CELEX: 62015TN0435
Language: fi
Date: 2015-07-29 00:00:00
Title: Asia T-435/15: Kanne 29.7.2015 – Kolachi Raj Industrial v. komissio

5.10.2015   
            
            
               FI
            
            
               Euroopan unionin virallinen lehti
            
            
               C 328/19
            
         Kanne 29.7.2015 – Kolachi Raj Industrial v. komissio
   (Asia T-435/15)
   (2015/C 328/20)
   Oikeudenkäyntikieli: englanti
   
      Asianosaiset
   
   
      Kantaja: Kolachi Raj Industrial (Private) Ltd (Karachi, Pakistan) (edustaja: P. Bentley, QC)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission täytäntöönpanoasetuksen (EU) N:o 2015/776 (1) siltä osin kuin siinä
               
                           —
                        
                        
                           (i) hylätään kantajan pyyntö, joka koskee vapautusta polkumyynnin vastaisten toimenpiteiden ulottamisesta Pakistanista lähetettyjen polkupyörien tuontiin
                        
                     
                           —
                        
                        
                           (ii) ulotetaan lopulliset polkumyynnin vastaiset toimenpiteet, jotka neuvoston asetuksella (EU) N:o 502/2013 (2) on kohdistettu Kiinan kansantasavallasta peräisin olevien polkupyörien tuontiin, sellaisten polkupyörien tuontiin, jotka kantaja lähettää Pakistanista, ja
                        
                     
                           —
                        
                        
                           (iii) määrätään mainitun tuontitullin kantamisesta Pakistanista lähetettyjen tavaroiden tuonnista, joka on kirjattu asetuksen (EU) N:o 938/2014 (3) 2 artiklan mukaisesti
                        
                     
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhteen kanneperusteeseen, joka perustuu siihen, että vastaaja on rikkonut polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30.11.2009 annetun neuvoston asetuksen (EY) N:o 1225/2009 (EUVL L 343, s. 51) 13 artiklan 2 kohdan b alakohtaa. Kantaja toteaa erityisesti, että vastaaja on soveltaessaan 13 artiklan 2 kohdan b alakohtaa tehnyt menettelyllisiä virheitä ja oikeudellisia virheitä sekä esittänyt epäjohdonmukaisia perusteluja.
   
      (1)  Kiinan kansantasavallasta peräisin olevien polkupyörien tuonnissa täytäntöönpanoasetuksella (EU) N:o 502/2013 käyttöön otetun lopullisen polkumyyntitullin laajentamisesta koskemaan Kambodžasta, Pakistanista ja Filippiineiltä lähetettyjen polkupyörien tuontia, riippumatta siitä, onko niiden alkuperämaaksi ilmoitettu Kambodža, Pakistan tai Filippiinit, 18.5.2015 annettu komission täytäntöönpanoasetus (EU) N:o 2015/776 (EUVL L 122, s. 4).
   
      (2)  Asetuksen (EY) N:o 1225/2009 11 artiklan 3 kohdan mukaisen välivaiheen tarkastelun jälkeen tapahtuvasta lopullisen polkumyyntitullin käyttöön ottamisesta Kiinan kansantasavallasta peräisin olevien polkupyörien tuonnissa annetun täytäntöönpanoasetuksen (EU) N:o 990/2011 muuttamisesta 29.5.2013 annettu neuvoston asetus (EU) N:o 502/2013 (EUVL L 153, s. 17).
   
      (3)  Kiinan kansantasavallasta peräisin olevien polkupyörien tuonnissa neuvoston asetuksella (EU) N:o 502/2013 käyttöön otettujen polkumyynnin vastaisten toimenpiteiden mahdollista kiertämistä Kambodžasta, Pakistanista tai Filippiineiltä lähetettyjen polkupyörien tuonnilla, riippumatta siitä, onko niiden alkuperämaaksi ilmoitettu Kambodža, Pakistan tai Filippiinit, koskevan tutkimuksen vireillepanosta ja kyseisen tuonnin kirjaamisvelvoitteesta 2.9.2014 annettu komission täytäntöönpanoasetus (EU) N:o 938/2014 (EUVL L 263, s. 5).